kardosdrur/scandi-wiki huggingface dataset:
Cité internationale universitaire de Paris

La Cité Internationale Universitaire de Paris er en international studenterby i 14. arrondissement i Paris.

Studenterbyen er grundlagt i 1925 af kræfter, opstået af pacifistbevægelsen, der opstod i mellemkrigstidens
Frankrig. Den omfatter omkring 40 kollegier med 5.000 studerende fra hele verden.

Historie 

Studenterbyen blev grundlagt i 1925 af en gruppe af offentlige aktører og internationale mæcener, der drømte om, at
skabe en "skole der arbejdede for freden gennem menneskelige relationer".

Den blev grundlagt fordi man, fra byens side, ønskede at øge antallet af studerende i Paris, men på grund af tidernes
ugunst, var der ikke nok steder disse kunne bo.

Det var derfor mennesker, fra mange forskellige dele af det franske samfund, som gik sammen om, at finde midlerne til,
at opføre dette sted.

Grundlæggerne omfattede fem personer:

 André Honnorat, parlementariker og undervisningsminister
 Paul Appell, rektor på Académie de Paris
 Émile Deutsch de la Meurthe, ejer af olieselskabet Jupiter
 Jean Branet, direktør i olieselskabet Jupiter og medlem af statsrådet
 David David-Weill, direktør iBanque Lazard.

Bygningerne 

Den første bygning til indkvartering, blev indviet i 1925 og opkaldt efter Émile Deutsch de la Meurthe, der donerede pengene til dens opførelse. De første studerende flyttede ind i begyndelsen af 1925.

Herefter blev de øvrige bygninger opført over en periode på godt 40 år, den sidste i selve byen blev opført i 1969.

Giverne af bygningerne har haft helt frie hænder, til at skabe en bygning i den arkitektoniske stil, der faldt mest i deres
smag. Bygningerne giver derfor et godt indblik i den arkitektoniske udvikling i gennem perioden.

Eksterne henvisninger

Kilder 

14. arrondissement
Bygninger, konstruktioner og anlæg i Paris
Kvarterer
Ditlev Vibe

Ditlev Vibe henviser til:

 Ditlev Vibe (gehejmeråd) (1670-1731) – dansk gehejmeråd, amtmand og oversekretær
 Ditlev Vibe (generalkrigskommissær) (1751-1834) – norsk generalkrigskommissær
Ditlev Vibe (gehejmeråd)

Ditlev Vibe (15. november 1670 – 5. oktober 1731) var en dansk statsmand, søn af den under Christian 5. indflydelsesrige Michael Vibe.

Vibe var fra barndommen kammerat med den senere Frederik 4., og blev efter dennes tronbestigelse udnævnt til forskellige høje embeder og blev hans stadige rådgiver, der øvede afgørende indflydelse på dansk udenrigspolitik under den store nordiske krig. Da Anna Sophie Reventlow blev dronning, blev Vibe fjernet fra sine stillinger i 1721 og i stedet udnævnt til statholder i Norge, hvor han virkede til sin død og fik til eftermæle at have været en for landets tarv "omhyggelig Herre".

Han var gudfar til, og lånte sit navn til forfatterinden Ditlevine Feddersen.

Noter

Kilder 
 

Embedsmænd fra Danmark
Medlemmer af Gehejmekonseillet
Amtmænd fra Slesvig
Danske statholdere i Norge
Godsejere fra Norge
Danskere i 1600-tallet
Danskere i 1700-tallet
Riddere af Dannebrog (1671-1808)
Ditlev 01
Personer i Dansk Biografisk Leksikon
Salmonsens
Gehejmeråder fra Danmark
Johan Vibe (officer)

Johan Vibe (16. april 1637 i Frankrig – 4. februar i Christiania) var en dansk-norsk officer, stiftamtmand og vicestatholder, søn af Peder Vibe.

Vibe var født uden for ægteskab, men lystes af Christian V i kuld og køn og adledes 1671. I norsk
krigstjeneste havde han stået siden 1659. Under operationerne i Bohus Len under
Gyldenløve-fejden deltog han med udmærkelse ved flere lejligheder. 1682—1708 var han som
kommanderende General knyttet til det nordenfjeldske Norge, hvis Forsvarsvæsen han bragte i
fortrinlig Stand. Men da han det sidstnævnte Aar blev Vicestatholder og Stiftsbefalingsmand over
Akershus Stift, var han for gammel og svækket til at fylde denne vanskelige Stilling, hvortil
der just stilledes store Krav under de herskende Krigsuroligeder.

Kilder 

 

Generaler fra Danmark
Amtmænd fra Norge
Riddere af Dannebrog (1671-1808)
Filantroper fra Danmark
Personer i Den Skånske Krig fra Danmark-Norge
Danskere i 1600-tallet
Danskere i 1700-tallet
Johan 01
Personer i Dansk Biografisk Leksikon
Salmonsens
Danske statholdere i Norge
Johan Vibe

Johan Vibe henviser til:

 Johan Vibe (officer) (1637-1710) – dansk-norsk general og vicestatholder i Norge
 Johan Vibe (digter) (1748-1782) – dansk-norsk visedigter
 Johan Ludvig Nils Henrik Vibe (1840-1897) – norsk forfatter
Ditlev Vibe (generalkrigskommissær)

Ditlev Vibe (født 8. januar 1751, død 9. september 1834 i Trondhjem) var en norsk generalkrigskommissær, søn af major ved 1. akershusiske regiment Johan Christian Vibe (død 1764) og Anne Cathrine, født Pihl (død 1773).

Vibe ansattes 1765 som korporal ved nordenfjeldske gevorbne infanteriregiment og blev kort efter antagen som elev af den matematiske dkole i Kristiania, men måtte 1767 afbryde sit kursus her og følge regimentet til København, hvor det lå et år. I 1769 blev Vibe på ny elev af den nu reorganiserede kongelige militære matematiske skole i Kristiania. Året før kursusset her var afsluttet, 1772, blev han som den bedste af 5 udvalgte elever ansat som
stykjunker ved Artillerikorpset i København, udnævntes samme år til sekondløjtnant i artilleriet, var 1773-77 kommanderet til Rensborg, hvor han deltog i kortlægningsarbejderne for det slesvig-holstenske kanalanlæg.

Vibe blev 1778 premierløjtnant i artilleriet med station i Kjøbenhavn, hvor han og artilleriløjtnant Rieck efter general Huths opfordring hørte forelæsninger over astronomi; da de havde underkastet sig eksamen heri, blev de 1779 beordrede til Norge, hvor det samme år var bestemt, at den siden 1773 igangsatte "militære Opmaaling" fremtidig skulde "støttes til astronomisk bestemte Punkter". Det blev således Vibe, som i fællesskab med Rieck førte denne for Norges opmåling grundlæggende bestemmelse ud i livet, og Vibe blev den væsentligste bærer af dette arbejde til og med året 1788. Der var da bestemt en triangelrække fra Kongsvinger langs grænsen til Værdalen i Nordre Trondhjems Amt.

I tilknytning hertil kom en række over Trondhjem syd over langs kysten, som ved den tid var ført frem til Stadt. Den sidste triangulering dannede grundlaget for de kort, der senere bleve udgivne af "Søkortarkivet" over den norske kyst.
Om vintrene, da beregningerne blev udførte, havde Vibe skiftende standkvarterer for at kunne foretage astronomiske observationer til bestemmelse af disse steders geografiske længde og bredde. I 1788 blev han krigskommissær i Trondhjem, 1803 – da sømilitærdistrikterne oprettedes – sø- og landkrigskommissær med majors rang, 1811 fik han karakter af generalkrigskommissær.

Kilder 
 

Artilleriofficerer fra Danmark
Krigskommissærer fra Danmark
Danskere i 1700-tallet
Danskere i 1800-tallet
Personer i oplysningstiden
Ditlev 02
Schilthornbahn

Schilthornbahn er en svævebane i Berner Oberland i Vestalperne i Schweiz. Banen går fra Stechelberg i Lauterbrunnental til bjergtoppen Schilthorn med drejerestauranten Piz Gloria. Banen stod klar til brug i 1967.

Schilthornbahn er i fire sektioner, der ligger i forlængelse af hinanden så det i realiteten er flere svævebaner, der under ét bliver kaldt Schilthornbahn. De fire sektioner er:
 Stechelberg – Gimmelwald
 Gimmelwald – Mürren
 Mürren – Birg
 Birg – Schilthorn
På den længste af strækningerne, fra Mürren til Birg, overvinder svævebanen en højdedifference på 1.039 meter. Den samlede køretid fra dalstationen i Stechelberg til toppen er 32 minutter.

I restauranten Piz Gloria og området omkring Schilthorn indspilledes James Bond-filmen On Her Majesty's Secret Service fra 1969 med George Lazenby i hovedrollen. Op til filmindspilningerne var byggeriet af restauranten gået i stå, men aftalen blev, at filmselskabet byggede restauranten færdig mod at man til gengæld kunne filme et ubegrænset antal scener herfra.

Historie 
Tilladelse til bygning af Schilthornbahn blev givet i 1961 og allerede året efter etableredes aktieselskabet Schilthornbahn AG. Anlægsarbejdet blev påbegyndt i 1963 og i 1965 kunne de nederste tre sektioner af banen tages i brug.
Den sidste etape fra Birg til Schilthorn åbnedes i 1967, uden at restauranten på toppen endnu var færdiggjort. I 1968 blev On Her Majesty's Secret Service indspillet og byggeriet af Piz Gloria blev tilendebragt, så restauranten kunne åbnes for publikum i 1969.

I 1995 blev svævebanekabinerne i sektionerne 1, 2 og 4 udskiftet til nye panoramakabiner med plads til 100 passagerer i hver mod hidtil 75. Først i 2003 fik sektion 3 sin nye – og større – panoramakabine.

Billedgalleri

Referencer

Links 
 Stechelberg Turistbureaus site om parkeringsforhold ved Schilthornbahn – på tysk
 Hjemmeside for Schilthorn – Piz Gloria – Schilthornbahn  – på engelsk
 Panoramabillede af svævebanestationen i Mürren 
 1. etape på Lift-World (Stechelberg – Gimmelwald)
 2. etape på Lift-World (Gimmelwald – Mürren)
 3. etape på Lift-World (Mürren – Birg)
 4. etape på Lift-World (Birg – Schilthorn)

Berner Oberland
Svævebaner
Transport i Schweiz
Bygninger, konstruktioner og anlæg i Schweiz
Oscaruddelingen 1956

{{Infoboks Oscaruddelinger
| billede =
| billedetekst =
| dato = 21. marts 1956
| sted = RKO Pantages TheatreNBC Century Theatre
| vært = Jerry Lewis (Los Angeles)Claudette ColbertJoseph L. Mankiewicz (New York)
| producer= Robert Emmett Dolan
| instruktør= George Seaton
| bedste film = Marty
| oscars = Marty (4)
| nomineringer = Den fryd, der rummer altMartyDen tatoverede rose (8)
| foregående  = 1955
| efterfølgende  = 1957
|}}
Oscaruddelingen 1956 var den 28. oscaruddeling, hvor de bedste film fra 1955 blev hædret af Academy of Motion Picture Arts and Sciences. Uddelingen blev afholdt 21. marts i Los Angeles og New York samtidig.
Oscar for bedste film gik til den enkle film Marty. Filmen var produceret på et lavt budget, og er den korteste film (90 minutter), der nogensinde har vundet en oscar for bedste film.

 Priser 

 Bedste Udenlandske Film 
præsenteret af Claudette Colbert
 Miyamoto Musashi'' (Japan)

Eksterne henvisninger 
 
 Oscars legacy's hjemmeside

1956
Kultur i 1956
Manisaspor

Manisaspor er en tyrkisk fodboldklub fra byen Manisa, som spiller i landets bedste liga, Süper Lig. Hjemmekampene bliver spillet på Manisa 19 Mayıs Stadion (19. maj stadion) med plads til godt 16.000 tilskuere.

Klubben blev oprindeligt etableret i 1931 under navnet Sakaryaspor. Under 2. verdenskrig indstillede klubben alle aktiviteter, men disse blev genoptaget i 1946. I 1964 fik klubben tilladelse til at etablere et professionelt hold under navnet Manisa Sakaryaspor, der kunne konkurrere i landets andenbedste række 1. Lig, der var blevet etableret året før. I den første sæson fik klubben kun 16 point og måtte forlade ligaen igen.

15. juni 1965 kl. 21.00 blev klubben reorganiseret under der nuværende navn, Manisaspor. I 2001 gav den tyrkiske koncern Zorlu Holding en økonomisk indsprøjtning til klubben, der samtidig skiftede navn til Vestel Manisaspor, efter elektronikselskabet Vestel der var ejet af Zorlu. Denne aftale udløb 29. august 2007, og klubben fik sit nuværende navn tilbage.

I 2005 rykkede Manisaspor for første gang op i landets bedste liga, Süper Lig.

Eksterne henvisninger 

 Manisaspors officielle hjemmeside

Referencer 

Fodboldklubber i Tyrkiet
Etableret i 1965
Fanejede fodboldklubber
Limburger

Limburger er en tysk, men oprindeligt belgisk halvfast ost, der fremstilles af pasteuriseret komælk. Trods sin karakteristiske stærke aroma, der undertiden sammenlignes med kropslugt, er smagen mild.

Limburger-osten blev fremstillet første gang i Hertugdømmet Limburg i 1800-tallet. Området er i dag delt mellem Belgien, Tyskland og Nederlandene. 

Osten passer godt til rugbrød og løg. Den stærke lugt skyldes til dels, at ostene under modningen jævnligt vaskes i en mild saltlage indeholdende rødkitbakterier (brevibacterium linens), hvilket forhindrer at uønskede bakterier og skimmelsvamp angriber dem. Det får enzymer til at nedbryde proteinerne i osten.

Kilder

Oste
Mad fra Belgien
Fondue

Fondue (af fransk fondre; at smelte) er en schweizisk ret bestående af vin, Kirsch og smeltet ost, som tilberedes i en særlig gryde, en caquelon, ved bordet. Fondue spises ved at dyppe lange gafler med brød i osten. Retten blev markedsført som landets nationalret i 1930'erne, og blev i 1960'erne populær i USA, Danmark og resten af Nordeuropa.

Den tidligste opskrift på fondue blev trykt i en schweizisk kogebog i 1699.
Efterhånden som retten blev populær i 1950'erne er fonduebegrebet udvidet, så det også kan indbefatte udskårne stykker af grønsager, svampe, kød eller fisk, som dyppes i opvarmet olie, buillon eller vin, 
ligesom chokoladefondue også har vundet frem som dessert. Her dypper man typisk frugt. Fra Frankrig kender man bourguignonne, fra Japan sukiyaki og fra Mongoliet shabu-shabu.

Blandt de oste, der kan anvendes er Emmentaler, Gruyère, Comté og Fontina.

Kilder 

Mad fra Schweiz
Madretter
Sålbænk

Sålbænk er en skrå flade, der er placeret under den nederste karm på vinduer med det formål at lede regnvand væk fra facaden og dermed forhindre, at der trænger fugt ind. Særligt under slagregn er det vigtigt, at vandet ledes bort.

Sålbænke er som regel udført i teglsten, skifer, beton, metal eller natursten. 

Bygningskonstruktion
Bygningsdele
Gösta Bohman

Bo Gösta Bohman (født 15. januar 1911 i Stockholm, død 12. august 1997 sammen sted) var en svensk jurist og moderat politiker, finansminister og økonomiminister.

Bohman blev i 1932, efter studentereksamen, officer af reserven og dimitterede i 1936 som juridisk kandidat fra Stockholms Universitet. Derefter kom han til Södra Roslags Tingsrätt, men valgte efter endt tjeneste at vende tilbage til militæret som løjtnant. I 1948 blev han vicedirektør for Stockholms handelskammer, og i 1958 blev han valgt til Riksdagen for Högern, der i 1969 ændrede navn til Moderata Samlingspartiet. 

Han blev partiets leder efter et katastrofalt dårligt valg i 1970, hvor han tog over efter Yngve Holmberg. Bohman kom til at stå i spidsen for et parti, der nød stor fremgang. I samarbejde med de to andre store borgerlige partier, Centerpartiet og Folkpartiet, lykkedes det tre gange at danne borgerlige koalitionsregeringer under Centerpartiets Thorbjörn Fälldins ledelse. Bohman blev minister i de to regeringer – først finansminister i 1976 og som økonomiminister 1976-1978 og igen 1979-1981. Regeringsdannelsen i 1976 var den første ikke-socialdemokratiske i Sverige i 40 år. 

Han blev et forbillede for mange moderate politikere, specielt i Moderata Ungdomsförbundet. Politisk stod Bohman for en mere liberal kurs, hvilket partiet har haft siden. Efter valgnederlaget i 1981 trak Bohman sig fra formandsposten og skrev i de følgende år sine memoirer. I 1991 forlod han Rigsdagen.

Kilder 

Jurister fra Sverige
Politikere fra Sverige
Partiledere for det svenske Moderata Samlingspartiet
Finansministre fra Sverige
Personer fra Stockholm
Økonomiministre
Ted Wilde

Ted Wilde (16. december 1889 - 17. december 1929) var en amerikansk komedieforfatter og filminstruktør. Han var mest produktiv i stumfilmens æra, men han nåede at instruere 2 tonefilm i 1929. Han startede sin karriere i Harold Lloyds forfatterstab. Wilde nåede at få en nominering i kategorien Bedste Instruktør, Komedie ved den første oscaruddeling i 1929. Hans sidste film var Clancy in Wallstreet der fik premiere i 1930. Han døde, dagen efter sin 40-års fødselsdag, af et slagtilfælde.

Filmografi 
 Clancy in wallstreet (1930)
 Loose ankle (1930)
 Speedy (1928)
 Babe comes home (1927)
 The Kid Brother (1927)
 The haunted Honeymoon (1925)
 A Sailor Papa (1925)
 The Goofy Age (1924)
 Battling Orioles'' (1924)

Ekstern henvisning 
 

Filminstruktører fra USA
Manuskriptforfattere fra USA
Ragnhildur Rósa Guðmundsdóttir

Ragnhildur Rósa Guðmundsdóttir (født 20. juli 1984) er en islandsk håndboldspiller. Hun spiller på Islands håndboldlandshold, og deltog under VM 2011 i Brasilien.

Referencer 

Håndboldspillere fra Island
Þorgerður Anna Atladóttir

Þorgerður Anna Atladóttir (født 2. juni 1992) er en islandsk håndboldspiller. Hun spiller på Islands håndboldlandshold, og deltog under VM 2011 i Brasilien.

Referencer 

Håndboldspillere fra Island
Birna Berg Haraldsdóttir

Birna Berg Haraldsdóttir (født 21. juni 1993) er en islandsk håndboldspiller. Hun spiller på Islands håndboldlandshold og i danske Aarhus United.

Hun deltog under VM 2011 i Brasilien.

Referencer 

Håndboldspillere fra Island
Håndboldspillere fra Aarhus United
Louise Dresser

Louise Dresser (født Louise Josephine Kerlin 5. oktober 1878, død 24. april 1965) var en amerikansk skuespiller.

Opvækst 
Dresser blev født i Evansville, Indiana. Hendes far, William Kerlin, var togkonduktør og døde da Dresser var 15 år gammel.

Karriere 
Hun debuterede på scenen i en vaudeville som 15-årig. Hendes første film var The Glory of Clementina fra 1922. Hun tog kunstnernavnet Dresser som en hyldest til sin gode ven, sangskriveren Paul Dresser. Ved den første oscaruddeling var hun nomineret til en Oscar for bedste kvindelige hovedrolle for sin rolle i filmen A Ship Comes In.

Hun spillede Kejserinde Elisabeth i Paramount Pictures' film Den røde kejserinde fra 1934. Dressers sidste film var Pigen fra Salem fra 1937.

Privatliv 
Dresser var gift to gange, men fik aldrig nogen børn.

Død 
Hun døde i 1965 efter en operation for en tarmlidelse. Hun fik i 1960 en stjerne på Hollywood Walk of Fame.

Udvalgte film 
 The Glory of Clementina (1922)
 Enter Madame (1922)
 The Next Corner (1924)
 The Eagle (1925)
 The Goose woman (1925)
 The Third Degree (1926)
 Mr. Wu (1927)
 The Air Circus (1928)
 The Garden of Eden (1928)
 Madonna of Avenue A (1929)
 Mammy (1930)
 Lykkens Karrusel (1933)
 Den røde kejserinde (1934)
 Pigen fra Salem (1937)

Referencer

Eksterne henvisninger 

 
 Louise Dresser på Jewish Women Archives
 Louise Dresse på Hollywood Walk of Fame

Filmskuespillere fra USA
Stumfilmskuespillere fra USA
Skuespillere fra Indiana
Amerikanere i 1800-tallet
Amerikanere i 1900-tallet
Hanna Guðrún Stéfansdóttir

Hanna Guðrún Stéfansdóttir (født 11. februar 1979) er en islandsk håndboldspiller. Hun spiller på Islands håndboldlandshold, og deltog under VM 2011 i Brasilien.

Referencer 

Håndboldspillere fra Island
Schack Brockdorff

Schack lensbaron Brockdorff (1652 – 7. oktober 1730 på Scheelenborg) var en dansk officer og godsejer, bror til Ditlev Brockdorff.

Han tog rimeligvis også del i den Skånske Krig, da han 1681 blev udnævnt til oberstløjtnant og kompagnichef ved 2. jyske nationale rytterregiment. 1688 fik han sin broders kompagni i 3. sjællandske Rytterregiment, og 1691 blev han oberst og chef for 1. fynske nationale Rytterregiment. Brockdorff var imidlertid blevet gift med Sophie Charlotte Vittinghof (død 1732), der var en datter af overhofmester, lensbaron Frederik Vittinghof og Eleonora Marie Sehested. Da hendes fader døde 1691 uden at efterlade sønner, tilfaldt alle hans godser hende, og Brockdorff kom derved i besiddelse af baroniet Scheelenborg med Scheelenborg, Knabstrup og mange andre rigdomme. Han blev 12. september samme år lensbaron og er således stifter af den friherrelige linje til Scheelenborg. Brockdorff deltog i felttoget i Skåne 1710, i hvilket han førte hærens anden træfning. 1713 tog han sin afsked som generalløjtnant. Han blev Ridder af Dannebrog 1712 og stod til det sidste i høj yndest ved hoffet. Han døde 7. oktober 1730 på Scheelenborg og blev begravet i Dalby Kirke på Fyn.

Kilder 
 P.F. Rist, "Schack Brockdorff", i: C.F. Bricka (red.), Dansk Biografisk Lexikon, København: Gyldendal 1887-1905.

Lensbaroner fra Danmark
Generalløjtnanter fra Danmark
Riddere af Dannebrog (1671-1808)
Kavaleriofficerer fra Danmark
Danskere i 1600-tallet
Danskere i 1700-tallet
Godsejere fra Danmark
Personer i Dansk Biografisk Leksikon
Schack
Personer fra Fyn
Personer i Den Store Nordiske Krig fra Danmark-Norge
Personer i Den Skånske Krig fra Danmark-Norge
Wulf Jasper Brockdorff

Wulf Jasper (von) Brockdorff (1. april 1673 – 19. februar 1740) var en dansk gehejmeråd og holstensk godsejer til Wensin, Lindau, Nør og Klein-Nordsee.

Han var næstældste søn af Ditlev Brockdorff og dennes første hustru. Allerede i 1698 blev han landråd og Dannebrogsridder og ægtede året efter Cathrine Christine Ahlefeldt af huset Osterrade; hun var født i Kiel 1678 og døde af kopper 4. december 1718. Brockdorff var holsten-gottorpsk generalmajor, ridder af Sankt Annas Orden, blev i 1701 dansk gehejmeråd og i 1731, et års tid før sin død, gehejmekonferensråd. Han døde 19. juli 1732. Med sin hustru havde han 7 sønner og 1 datter. De to af sønnerne gik i polsk-sachsisk tjeneste, men opnåede ikke nogen større navnkundighed:

 Benedict Brockdorff (17. april 1701 – 1. april 1771). holstensk gehejmeråd, ridder af Sankt Annas Orden
 Cai Brockdorff (27. august 1710 – 1775), storfyrstelig kammerherre og oberst, gift 15. oktober 1736 med Berthe Cathrine Brockdorff

Kilder 
 F.J. Meier, "Wulf Jasper Brockdorff", i: C.F. Bricka (red.), Dansk Biografisk Lexikon, København: Gyldendal 1887-1905.

Godsejere fra Slesvig og Holsten
Riddere af Dannebrog (1671-1808)
Generaler fra Tyskland
Wulf Jasper
Danskere i 1600-tallet
Danskere i 1700-tallet
Gehejmekonferensråder fra Danmark
Ditlev Sivertsen Brockdorff

Ditlev Sivertsen Brockdorff (født ca. 1500, død 29. marts 1538 på Sønderborg Slot) var en slesvigsk adelsmand og godsejer.

Han ejede Vindeby i Slesvig, var 1519-23 amtmand på Flensborghus og udmærkede sig her ved sit tapre forsvar mod Frederik I, så at han var en af de sidste adelsmænd, der forlod Christian II's sag. Fra 1526 til sin død var han lensmand på Sønderborg Slot; som sådan modtog han 1532 Christian II som fange efter at have udstedt et revers om også at holde slottet til de 8 dansk-holstenske råders hånd, der skulle have indseende med kongen. Under Grevens Fejde var han en af hovedførerne i slaget ved Øksnebjerg og indtog også en høj stilling i hæren under Københavns belejring. Gift med Margrethe Rantzau, der levede på Vindeby endnu 1548.

Kilder 
 Arnold Heise, "Ditlev Sivertsen Brockdorff", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Magasin, 4. række III, 16; 5. række I, 6 og fl. St.

Personer i Dansk Biografisk Leksikon
Ditlev Sivertsen
Lensmænd
Danskere i 1500-tallet
Godsejere fra Slesvig og Holsten
Amtmænd fra Slesvig
Hrafnhildur Skúladóttir

Hrafnhildur Skúladóttir (født 9. august 1977) er en islandsk Håndboldtræner og tidligere håndboldspiller. Hun er den nuværende træner af det islandske hold ÍBVs kvindehåndboldhold. Hun spllede på Islands håndboldlandshold, og deltog under VM 2011 i Brasilien.

Referencer 

Håndboldspillere fra Island
Breivik

Breivik er et norsk efternavn og henviser til bl.a.:
 Anders Behring Breivik – gerningsmand til terrorangrebene i Norge 22. juli 2011
 Birger Breivik – norsk politiker valgt til Stortinget for Kristelig Folkeparti 1958 - 1961
 Bård Breivik – norsk billedhugger og skulptør
 Gunnar Breivik – norsk sociolog og rektor for Norges idrettshøgskole 1999 - 2005
 Marit Breivik – tidligere norsk håndboldspiller og træner for Norges håndboldlandshold
 Terje Breivik – norsk politiker for Venstre i Norge

Norske efternavne
Matador (musical)

Musical Matador er en dansk musical baseret på tv-serien Matador, der kørte på DR i årene 1978-1981. Musicalen havde premiere 12. juni 2007 i Operaen. Allerede før premieren havde 62.000 personer købt billet. Matador Musical gik i to sæsoner og solgte 85.000 billetter.

Repremiere i Silkeborg 19. oktober 2013, instrueret af Sonja Oppenhagen, der i den oprindelige udgave spillede Vicki. Manuskriptet til denne udgave blev skrevet af Sonja Oppenhagen, Lise Nørgaard og Dramaturg Ebbe Knudsen.

Skuespillere

Bag om 
 Manusskript og instuktion: Peter Langdal
 Komponist: Bent Fabricius-Bjerre
 Sangtekster: Clemens
 Scanografi: Thomas Bjørnanger
 Koreografi: Niclas Bendixen
 Dirigent: David Firman
 Orkester: Radio Underholdnings Orkestret

Referencer

Eksterne henvisninger 
 Om musicalen pådr.dk

Musicals fra Danmark
Musical